**«ՀՀ ՖՆ-ԵՄԾՁԲ-24/1» ծածկագրով երկու փուլով ընթացակարգի նախաորակավորման հայտարարության վերաբերյալ 2024թ.-ի հունիսի 7-ին ստացված հարցումների ու 2024թ.-ի հունիսի 8-ին տրված պարզաբանումների վերաբերյալ հայտարարություն**

***Հարցումներ***

1. Նախաորակավորված ընկերություններից պահանջվում է իրենց հետաքրքրվածությունն արտահայտել նամակի տեսքով: Եթե նախաորակավորված ընկերությունը կոնսորցիում է կազմում ոչ նախաորակավորվածի հետ, ենթադրում ենք՝ բավարար է այդ նամակում նշել ընկերությունների անունները և կցել կոնսորցիումի պայմանագիրը: Այսինքն՝ հրավերով նախատեսված փաստաթղթերի/դիմումների կարիք չի առաջանում: Կարո՞ղ եք հաստատել մեր այս ենթադրությունը:

2. Արդյո՞ք հնարավոր է կոնսորցիում կազմել մրցույթի հաջորդ փուլում: Այսինքն՝ նախաորակավորված ընկերությունը հաստատման նամակ ուղարկելու և հաջորդ փուլ անցնելու դեպքում կարո՞ղ է արդյոք միանալ ոչ նախաորակավորված ընկերության հետ:

3. Արդյո՞ք մասնակիցը համարվում է նախաորակավորումն անցած, եթե կազմակերպում և առաջարկում է հայտում նշված տարբերակներից Oracle -ի լուծումները։

4. Հրավերում նշված 4․1 համանմանության չափորոշիչներից ելնելով՝ խնդրում եմ պարզաբանել <<գործարքների քանակը և արժեքը կազմել են ոչ պակաս քան համապատասխանաբար՝ 116 հազարը և 335 մլրդ․ ՀՀ դրամը>> այս կետը վերաբերվում է այն համակարգին, որը պետք է ներդրվի` համակարգի ֆունկցիային, թե՞ մրցույթի մասնակցին։

5. Եթե մասնակիցը ներկայանում է կոնսորցիումով, որքանով է նպատակահարմար և պարտադիր, որ բոլոր մասնակիցները ունենան որակի և տեղեկատվական անվտանգության կառավարման համակարգերի համապատասխանության հավաստագրեր՝ համաձայն ISO 9001 և ISO/IEC 27001 միջազգային ստանդարտների, այդ դեպքում արդյո՞ք չի կորում կոնսորցիումի նպատակը։

6. Եթե կոնսորցիումով մասնակիցներից մեկի ֆինանսական վերջին աուդիտը կատարվել է 2019-2021թ-երը ներառյալ, համարվու՞մ է այդ կետով նախաորակավորման փուլը բավարար գնահատված:

**Պարզաբանումներ**

1. Եթե նախաորակավորման հայտարարության 3-րդ կետում նշված կազմակերպությունը կոնսորցիումով հանդես է գալիս նույն կետում չնշված կազմակերության հետ, ապա կետում չնշված կազմակերպությունը (այսուհետ՝ չնշված կազմակերպություն) պետք է բավարարի հայտարարության 2-րդ կետով նախատեսված մասնակցության իրավունքի և 4.2 ու 4.3 կետերով սահմանված որակավորման պահանջներին: Այդ դեպքում հետաքրքրվածության նամակին կից պետք է ներկայացվի նաև չնշված կազմակերպության՝ հիշյալ կետերով նախատեսված պահանջներին բավարարելու հանգամանքը հիմնավորող՝ հայտարարությամբ պահանջված փաստաթղթերը և կոնսորցիումի պայմանագիրը:

2. Այո, հնարավոր է:

3. Ոչ, մասնակիցը չի համարվում նախաորակավորումն անցած:

4. Հրավերի 4․1 կետում նշված պայմանը վերաբերում է մասնակցի կողմից նախագծված, մշակված, ներդրված և գործող համակարգին:

5. Պարտադիր է կոնսորցիումի բոլոր անդամների՝ այդ պահանջին բավարարելը:

6. Կոնսորցիումի բոլոր մասնակիցները պետք է բավարարեն ֆինանսական չափանիշի պահանջներին՝ ներկայացնելով իրենց ամենավերջին ֆինանսական աուդիտի հաշվետվությունը:

Հեռախոս՝ (+374) 11 800-114

Էլ. Փոստ՝ lusine.sahakyan@minfin.am

Պատվիրատու` ՀՀ ֆինանսների նախարարություն